stanford-oval/wikipedia huggingface dataset:
קוראים לי ארל

| --- | --- |

 סוגה:  קומדיית מצבים
 יוצרים:  גרג גרסיה 
 שחקנים:  ג'ייסון לי   ג'יימי פרסלי   אית'ן סופלי   נאדין ולסקז   אדי סטיפלס
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  4 
 מספר פרקים:  96 
 הפקה
 מפיק:  גרג גרסיה 
 חברת הפקה:  NBC 
 הפצה:  פוקס המאה ה-20 בטלוויזיה, הולו, דיסני+ 
 טכניקת צילום:  מצלמה יחידה 
 מוזיקה:  דני לוקס 
 אורך פרק:  כ-21 דקות
 שידור
 רשת שידור:  ארצות הברית NBC ‏   ישראל yes stars
 תקופת שידור מקורית:  20 בספטמבר 2005 – 14 במאי 2009 
 קישורים חיצוניים
 אתר רשמי
 דף התוכנית ב-IMDb
 
קוראים לי ארל (באנגלית: My Name Is Earl) היא קומדיית מצבים אמריקאית זוכת פרס אמי, שנוצרה על ידי גרג גרסיה. הסדרה שודרה בארצות הברית ברשת NBC במשך ארבע עונות, בשנים 2009-2005.
בישראל שודרה הסדרה בערוץ Yes Stars בלוויין במהלך המחצית השנייה של שנות ה-2000.
עלילה

ארל היקי (מגולם על ידי ג'ייסון לי) הוא נוכל חביב שזוכה ב-100,000 דולר בלוטו אך מיד לאחר מכן נפגע ממכונית, מאבד את הכרתו וכמו גם את כרטיס הלוטו שהיה בידיו. בעודו מתאושש בבית החולים הוא נחשף לראשונה לקונספט של קארמה בתוכנית טלוויזיה, ומשתכנע בעקבות כך שמזלו הרע נובע מכל העוולות שהוא גרם לאנשים בעבר. בעקבות כך ארל מחליט לשנות את חייו מקצה לקצה ומכין רשימה של כל הדברים הרעים שהוא עשה בחייו ומתחיל לפעול על מנת לנסות לכפר על כל הדברים ברשימה. כאשר כרטיס הלוטו מגיע במפתיע חזרה לידיו של ארל הוא רואה זאת כסימן לכך שהוא נמצא בדרך הנכונה ובעקבות כך הוא הופך מסור במיוחד לכפר על כל הדברים הרעים שעשה בחייו.
לאורך הסדרה מסייעים לארך אחיו המגושם והתמים רנדי וקבוצת החברים האקסצנטריים שלהם אשר כוללת את גרושתו המניפולטיבית ג'וי, בעלה האפרו-אמריקני דארנל והעובדת הזרה וטובת לב קטלינה אשר עובדת במוטל בו ארל ורנדי מתגוררים.
צוות השחקנים הראשי

ג'ייסון לי בתפקיד ארל היקי, נוכל שמחליט לשנות את דרכיו ולהקדיש את חייו לתיקון כל העוולות להם הוא גרם בעברו. הוא מאמין שבעשותו כן הדבר יתן לו קארמה טובה ויביא לשיפור ניכר בחייו.
אית'ן סופלי בתפקיד רנדי היקי, אחיו הצעיר, הילדותי והנאיבי של ארל אשר מעריץ את ארל ומסייע לו לתקן את כל העוולות להם ארל גרם בעברו.
ג'יימי פרסלי בתפקיד ג'וי, גרושתו הבוטה, המניפולטיבית והאנוכית של ארל. היא נישאה במקור לארל כאשר הוא היה שיכור והיא הייתה בהריון (אם כי הילד לא היה שלו). בהמשך היא בגדה בו עם דארנל, התגרשה מארל והתחתנה עם דארנל.
אדי סטיפלס בתפקיד דארנל "איש הסרטנים" טרנר, בעלה האפרו-אמריקני של ג'וי. דארנל עובד כטבח בבר מקומי. לדארנל יש לו ידע נרחב במגוון רחב במיוחד של נושאים. דארנל קשור במיוחד לצב המחמד שלו מיסטר טרטל. דארנל מסייע לעיתים רבות לארל ולרנדי.
נאדין ולסקז בתפקיד קטלינה, עובדת זרה מקסיקנית לא חוקית אך טובת לב אשר עובדת במוטל בו ארל ורנדי מתגוררים וכחשפנית במועדון חשפנות מקומי. קטלינה היא ידידה טובה של ארל ורנדי. בעונה השנייה היא מתחתנת עם רנדי על מנת לקבל גרין קארד.
מדריך ההישרדות של נד

| --- | --- |

 סוגה:  קומדיית מצבים לנוער
 יוצרים:  סקוט פואלס
 שחקנים:  דבון וורקהייזר - נד דן קרטיס לי - סיימון לינדזי שאו - ג'ניפר (מוז) גים ג' בולוק - מר מונרו דרן נוריס - גורדי
 ארץ מקור:  ארצות הברית, גרמניה 
 שפות:  אנגלית 
 מקום התרחשות:  לוס אנג'לס, קליפורניה 
 מספר עונות:  3 
 מספר פרקים:  54
 הפקה
 הפצה:  Cisneros Media 
 מוזיקה:  גיא מון 
 אורך פרק:  כ-22 דקות לפרק
 שידור
 רשת שידור:  ערוץ ניקלודאון
 רשת שידור בישראל:  ניקלודיאון ישראל
 תקופת שידור מקורית:  12 בספטמבר 2004 – 8 ביוני 2007
 תקופת שידור בישראל:  2004 – 2010
 קישורים חיצוניים
 אתר רשמי
 דף התוכנית ב-IMDb
 
מדריך ההישרדות של נד (באנגלית: Ned's Declassified School Survival Guide) היא סדרת טלוויזיה אמריקאית אשר הופקה במקור לערוץ ניקלודאון בין השנים 2004 עד 2007 ומתמקדת בנד ביגבי ובחבריו סיימון וג'ניפר וחוויותיהם בחטיבת הביניים. הסדרה צולמה בארצות הברית ומשודרת בערוץ ניקלודאון ברחבי העולם.
עלילה

הסדרה עוקבת אחר חוויות בית הספר של נד ביגבי וחבריו הטובים ג'ניפר "מוז" מוזלי וסיימון "קוקי" נלסון קוק. בעקבות מגוון הסיטואציות השונות והמשונות אליהן נקלעים נד וחבריו בבית הספר, יוצר נד בעזרת חבריו את מדריך ההישרדות - אוסף של טיפים בעזרתם יוכלו לשרוד את בית הספר. כל פרק נוגע בנושא אחר, ובמהלכו נד מפתח הטיפים השונים בעקבות מה שקורה לדמויות. לאורך הפרק אנו צופים בדמויות מיישמות את הטיפים, ובהסתבכויות המשעשעות אליהן הן נקלעות.
העונה הראשונה מתרחשת בסמסטר הראשון של כיתה ז', העונה השנייה בסמסטר השני של כיתה ז' והעונה השלישית במהלך כיתה ח'.
דמויות > דמויות ראשיות

נד ביגבי (דבון וורקהייזר): נד הוא נער שכותב מדריך עצות אשר עוזר לשרוד בחטיבת הביניים. לעיתים גם הוא מסתבך בצרות אך לרוב פותר אותן. החברים הטובים שלו הם ג'ניפר (מוז), אשר הוא מכיר מאז הגן וסיימון (קוקי).
סימון נלסון קוק "קוקי" (דניאל קרטיס לי): קוראים לו קוקי לרוב, והוא החבר הטוב ביותר של נד. הוא אוהב מאוד מחשבים, טכנולוגיה ולא יכול להיפטר מדברים ישנים. הוא לחוץ ותמיד מנסה להיות יותר מגניב ממה שהוא באמת.
ג'ניפר "מוז" מוזלי (לינדזי שו): חברתו הטובה של נד. תחביביה הם נגרות, כדורעף, ובכלל ספורט - דבר המקשה עליה לרכוש חברות בנות גילה. לכן חבריה הם נד וקוקי, אשר מקבלים אותה כמו שהיא.
פרקים

| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 13 | 13 | 12 בספטמבר 2004 | 19 בפברואר 2005 |
| 2 | 20 | 20 | 1 באוקטובר 2005 | 3 ביוני 2006 |
| 3 | 21 | 21 | 24 בספטמבר 2006 | 8 ביוני 2007 |
פודקאסט

בשנת 2023, דבון וורקהייזר, דניאל קרטיס לי ולינדזי שו (שגילמו את נד, קוקי ומוז בהתאמה) החלו לארח פודקאסט בשם "Ned's Declassified Podcast Survival Guide" בו השלושה מספרים על העבודה על הסדרה וכן נותנים טיפים מחוויותיהם כמבוגרים.
הערות שוליים

↑  Ned's Declassified Podcast Survival Guide, 2023-02-15, נבדק ב-2025-01-02
↑  Ned's Declassified Podcast Survival Guide, Spotify
כוכבי הסדרה
The O.C.

| --- | --- |

פתיח הסדרה
 סוגה:  דרמה קומית/נוער
 יוצרים:  ג'וש שוורץ 
 שחקנים:  בנג'מין מקנזי מישה ברטון אדם ברודי רייצ'ל בילסון פיטר גלאגר קלי רואן מלינדה קלארק אוטום ריסר וילה הולנד מייקל קאסידי
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס, קליפורניה 
 מספר עונות:  4 
 מספר פרקים:  94 (כולל 2 ספיישלים)
 הפקה
 מפיק:  ג'וזף מק'גינטי ניקול 
 חברת הפקה:  Fake Empire Productions 
 הפצה:  האחים וורנר טלוויזיה, הולו 
 מוזיקה:  Christopher Tyng 
 אורך פרק:  45 דקות
 שידור
 רשת שידור:  FOX (ארצות הברית)
 רשת שידור בישראל:  yes stars 1 ערוץ 10 הוט 3
 תקופת שידור מקורית:  5 באוגוסט 2003 – 22 בפברואר 2007
 קישורים חיצוניים
 www.the-oc.com
 דף התוכנית ב-IMDb
 
The O.C.‎ (קיצור של "The Orange County", בתעתיק עברי: האו. סי.) היא סדרת דרמה אמריקאית ששודרה במקור בערוץ FOX בארצות הברית, בין ה-5 באוגוסט 2003 ועד ל-22 בפברואר 2007, סך הכול ארבע עונות. הסדרה, שנוצרה על ידי ג'וש שוורץ, מתארת את חייהם השבירים של חבורת בני עשרה ובני משפחותיהם החיים במחוז אורנג' שבקליפורניה. הסדרה שודרה בכ-50 מדינות מסביב לעולם והייתה לאחת מסדרות הדרמה הפופולרית ביותר ב-2003. לאחר שהסתיימה הקרנת הסדרה, הועלתה העונה האחרונה לאתר iTunes, יחד עם סדרת האחות המצוירת 'המחוז האטומי'. הסדרה כולה הופצה בדי.וי.די בארצות הברית, בבריטניה ובאוסטרליה.
האו.סי התפרסמה בזכות הפסקול הייחודי שליווה את הסדרה ונתן במה ללהקות שלא היו מוכרות, כגון להקת הרוק האלטרנטיבי 'פנטום פלאנט' שביצעה את שיר הנושא למופע "קליפורניה".
בישראל הסדרה משודרת בערוץ yes stars, הוט 3 ושידורים חוזרים בערוץ 10.
ההפקה > השידור

העונה הראשונה של "האו.סי." עלתה לאוויר בערוץ FOX האמריקאי בארצות הברית ב-5 באוגוסט 2003, בשעה 21:00. העונה הראשונה כללה 27 פרקים וצפו בה 9.7 מיליון צופים בארצות הברית. בעונה השנייה היו 24 פרקים, ובה צפו 7 מיליון צופים. בעונה השלישית היו 25, בהם צפו 5.6 מיליון צופים - ירידה דרסטית מהעונה הראשונה לשלישית. בעקבות זאת תוכננו לעונה הרביעית 16 פרקים בלבד, והפקת פרקים נוספים הותנתה בעליית נתוני הרייטינג, עלייה שלא התרחשה.
ההפקה > הביטול

ב-4 בינואר 2007 הכריזה רשת FOX האמריקאית על ביטול הסדרה, באמצע עונתה הרביעית, אשר כללה רק 16 פרקים, בניגוד ל-25 הפרקים, בממוצע, של העונות הקודמות. למרות מאמרי הביקורת, אשר דיווחו על עלייה באיכות התוכנית, הרייטינג לא הראה סימני שיפור. הסדרה, אשר החלה את עונתה הראשונה עם כ-10 מיליון צופים שבועיים, סיימה את חייה, עם כ-3 מיליון. הפרק האחרון שודר בארצות-הברית ב-22 בפברואר 2007.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 27 | 27 | 5 באוגוסט 2003 | 5 במאי 2004 |
|  | 2 | 24 | 24 | 4 בנובמבר 2004 | 19 במאי 2005 |
|  | 3 | 25 | 25 | 8 בספטמבר 2005 | 18 במאי 2006 |
|  | 4 | 16 | 16 | 2 בנובמבר 2006 | 22 בפברואר 2007 |
עלילה > עונה 1

רייאן אטווד, הוא צעיר בן 17 אשר חי בצ'ינו. לילה אחד, ראיין מתלווה אל אחיו טריי (בראדלי סטרייקר), על מנת לגנוב מכונית. ניסיון הגנבה נכשל, טריי נכנס לכלא וראיין משתחרר בעזרתו של סנגור ציבורי, סנדי כהן. אמו של ראיין זורקת אותו מהבית, וראיין חסר הבית מצטרף למשפחת כהן, שם הוא פוגש את סת', בנו של סנדי ומתיידד עמו. סת' מספר לו על סאמר, אהבתו מכיתה ג', ועל מריסה, השכנה איתה ראיין הספיק להתיידד.
מריסה מתיידדת עם ראיין, למורת רוחו של חברה, לוק. לאחר שמריסה תופסת את לוק בוגד בה עם חברתה, הולי, היא מנסה להתאבד, מה שמוביל אותה למכון לגמילה מאלכוהול ולטיפול פסיכולוגי. במכון, היא פוגשת את אוליבר. לאחר שמריסה זורקת את לוק ומתחילה לצאת עם ראיין, אוליבר מסית את מריסה כנגד רייאן, ומתגלה כנער אובססיבי המאיים על מריסה באקדח. רייאן מציל את מריסה מידי אוליבר, אך לא יכול לסלוח לה על שלא האמינה לו כשהזהיר אותה מפניו. הוא חוזר לשורשים בצ'ינו ופוגש את תרזה, חברה ישנה. מה שמתחיל בהעלאת חוויות מן העבר נגמר במיטה, ותרזה מגלה שהיא בהיריון.
סת' וסאמר מתקרבים, אך סת' נקרע בין אנה, ידידה חדשה, לבין סאמר, אהבתו משכבר הימים. לבסוף, אנה עוזבת וסת' וסאמר מתחילים לצאת. ג'ולי קופר, אמה של מריסה, מתגרשת מבעלה, ג'ימי קופר, לאחר שגילתה ששיקר וגנב כסף ומלקוחותיו, ולבסוף השאיר אותם חסרי כל. היא פוגשת את כיילב ניקול, אביה של קירסטן (אמו של סת' ואשתו של סנדי), ומתיידדת עמו. לבסוף, כיילב מציע לה נישואין.
בסוף העונה, תרזה מספרת לראיין שהיא בהיריון ורייאן מחליט לעזוב את ניופורט ולחזור הביתה עם תרזה לצ'ינו על מנת לגדל את הילד שעלול להיות שלו. עקב זאת מריסה וראיין נפרדים, וכשסת' מגלה שראיין עוזב, הוא נפרד מסאמר ועוזב את משפחת כהן ועובר לגור עם לוק, שעזב לפורטלנד. ג'ולי וכיילב מתחתנים והעונה מסתיימת כאשר אנו רואים את רייאן נוסע חזרה לצ'ינו ומביט במריסה, אשר עוברת לגור בביתם.
עלילה > עונה 2

מספר חודשים לאחר עזיבתו של רייאן, סת' עדיין מתגורר בפורטלנד עם לוק, רייאן עדיין גר עם תרזה ועובד באתר בנייה, מריסה מנסה לחיות עם אמה וללא אביה האהוב, וסאמר שבורה לאחר עזיבתו של סת'. תרזה מספרת לרייאן שעברה הפלה טבעית, והתינוק מת, מה שמחזיר את רייאן לניפורט. רייאן וסנדי נוסעים לפורטלנד, ומצליחים להחזיר את סת' הביתה, אך סאמר לא מסכימה לסלוח לו על כך שעזב אותה. רייאן מנסה לשקם את הקשר עם מריסה, אך מגלה שהיא מנהלת רומן עם הגנן שלה, די ג'יי. רייאן השבור מחליט להמשיך בחייו, פוגש את לינדזי ומתחיל לצאת איתה. לינדזי, מתגלה כתוצאה של רומן בין כיילב לבין אישה אחרת. לינדזי עוזבת עם אמה את ניופורט, לאחר שהיא מחליטה שהיא לא רוצה לחיות עם כיילב. סת', מנסה להשיב אליו את סאמר, אך ללא הצלחה-היא מתחילה לצאת עם זאק סטיבנס, תלמיד חדש בבית הספר. סת' בתשובה, מתחיל לעבוד בבר, ומתחיל לצאת עם המנהלת שלו, אלכס קלי. אלכס, מתגלה כביסקסואלית ונפרדת מסת' על מנת לצאת עם מריסה, אשר נפרדה מדי ג'יי. לבסוף, אלכס מבינה שמריסה לא באמת אוהבת אותה ואהבתה האמיתית היא רייאן, מה שמחזיר את ראיין ומריסה להיות זוג.
טריי, אחיו של רייאן, יוצא מהכלא ומגיע לביקור בניופורט. כשרייאן, סת' וסנדי נוסעים לבקר את סבתו של סת' ואימו של סנדי, טריי מנסה לאנוס את מריסה, אך היא מצליחה להשתחרר ממנו כאשר היא שוברת לו בקבוק על ראשו. עקב כך נוצר קרע בין רייאן לבין מריסה, כאשר מריסה לא מצליחה להתקרב לראיין מבלי להזכר בטריי. בסוף העונה, סאמר וסת' משלימים, כיילב וג'ולי מחליטים שהגיע הזמן להיפרד, אך ערב לפני יום הגירושין כיילב מקבל התקף לב ומת, מה שהופך את ג'ולי ליורשת של כיילב. קירסטן מתמכרת לטיפה המרה, נהפכת לאלכוהוליסטית, ונשלחת למכון לגמילה. ראיין מגלה שטריי ניסה לאנוס את מריסה. הוא יוצא לביתו של טריי ונאבק עמו. כשמריסה מגיעה לשם ורואה שטריי חונק את רייאן, היא מנסה להפריד ביניהם ללא הצלחה. היא רואה את אקדחו של טריי, ויורה בטריי.
עלילה > עונה 3

העונה השלישית נפתחת כאשר קירסטן עדיין נמצאת בשיקום וטריי נמצא בתרדמת. כשטריי מתעורר לאחר מספר חודשים בתרדמת, ג'ולי מוכנה לשלם לו כדי שיאשים את ראיין בירי וינקה את מריסה מכל האשמות, על מנת שלא תסולק מבית הספר היוקרתי בו היא לומדת. טריי דוחה את ההצעה, מריסה מסולקת מבית הספר, וטריי עוזב את ניופורט. מריסה מתחילה ללמוד בבית ספר ציבורי, שם היא מתיידדת עם ג'וני וחברו צ'ילי. ג'וני מתאהב במריסה אך כאשר מריסה בוחרת בראיין, ג'וני הולך לחוף הים עם אחותה של מריסה, קייטלין, אשר חוזרת לניופורט לחופשת החג. בחוף הים ג'וני משתכר ונופל מצוק, מה שמשפיע קשות על יחסיהם של רייאן ומריסה. רייאן פוגש את סיידי, בת דודתו של ג'וני אשר באה לניפורט על מנת להשתתף בצערה של דודתה. הם מתחילים לצאת, בזמן שמריסה, שמצב הנפשי מעורער, מתחילה לצאת עם וולצ'ק, גלשן עם תדמית של "הילד הרע". מריסה מתחילה להדרדר בלימודים, להשתמש בסמים, לשתות אלכוהול, אך כשהיא מגלה שוולצ'ק בוגד בה, היא זורקת אותו.
מנגד, סת' וסאמר מנסים להתקבל לקולג' "בראון", אך כאשר רק סאמר מתקבלת, סת' משקר לסאמר ומספר לה שהוא התקבל. סת' מתחיל לעשן ג'וינט בעקבות השפעתה של קייטלין, ורק לאחר שאנה, ידידתו של סת' מעונה הראשונה, חוזרת לניופורט, סאמר מגלה שסת' לא התקבל לקולג'. סאמר לא כועסת עליו, וסת' מתקבל לקולג' לאומנות בזכות אנה. קירסטן יוצאת ממוסד הגמילה מאלכוהול. במוסד היא פגשה את שרלוט מורגן, אשר מתחברת לג'ולי ויחד הן מנסות למעול בכספים של קירסטן ושל אנשי ניופורט. לבסוף, ג'ולי עוצרת הכול ומספרת לקירסטן, ושרלוט בורחת. ג'ולי מתחברת אל אביה של סאמר, ד"ר נייל רוברטס, והם מתחילים לצאת. לקראת סוף העונה, מריסה וראיין התקבלו לאותה מכללה, אך מריסה מחליטה שבינתיים המכללה אינה בשבילה, ולכן מתכננת לטוס ולעבוד עם אביה במשך שנה על ספינת דייגים. ראיין, אשר מסיע אותה לשדה התעופה, נתקל בדרך בוולצ'ק, אשר רוצה לנקום. הוא רוצה שראיין יעצור בצד, אך כשרייאן לא נענה לבקשתו, וולצ'ק מוריד אותו על שוליי הכביש, המכונית מידרדרת ממדרון תלול ומריסה נהרגת.
עלילה > עונה 4

העונה הרביעית מתחילה חצי שנה לאחר מותה של מריסה. ראיין עזב את משפחת כהן וקשה לו להתמודד עם מותה. הוא גר בחדר במסעדה בה הוא עובד. ג'ולי מתקשה לקבל את מותה של בתה הבכורה. סאמר מתעלת ממותה של מריסה ומנסה להמשיך הלאה. סת' עובד בחנות קומיקס. לקראת סיום הסדרה, קירסטן מגלה שהיא בהיריון עם בת ולאחר מכן מתרחשת רעידת אדמה, בית משפחת כהן לא שרד את הרעידה ונהרס. משפחת כהן כולל ראיין עוברת לגור עם ג'ולי, ביתה וסאמר רוברטס.
בפרק הסיום ראיין וסת' מנסים לקנות את בית המשפחה הישן, לאחר שלא הצליחו לשכנע את דיירי הבית הקיימים למכור, קירסטן וסנדי מצטרפים אליהם. קירסטן יולדת את תינוקה, אחותו הקטנה של סת', בבית הישן. משפחת כהן קונים את הבית. בסיום רואים את עתידם של הדמויות: סת' וסאמר מתחתנים, ג'ולי ופרנק, אביו של ריאן ביחד ויש להם בן, ג'ולי מסיימת לימודי תואר. ריאן עובד כארכיטקט ונמצא באתר בניה, שם הוא שם לב לילד שמזכיר לו את עצמו לפני שביקש את עזרתו של סנדי כהן, ריאן מציע לילד עזרה.
עלילה > פרקי ספיישל

לסדרה יצאו שני ספיישלים טלוויזיוניים, המשדרים ראיונות עם השחקנים, מאחורי הקלעים ועוד. הספיישלים שודרו לפני העונה השנייה של הסדרה. הספיישלים:
The O.C. - אובססיה מוחלטת (שודר לראשונה ב-16 בספטמבר 2004)
The O.C. - יום בחייהם (שודר לראשונה ב-23 בספטמבר 2004)
הדמויות

פיטר גלאגר משחק את דמותו של סנדי כהן, עורך דין נעים הליכות וסניגור ממונה לשעבר, שהביא את ריאן אטווד לביתו.
קלי רואוון משחקת את דמותה של קירסטן כהן, אשתו של סנדי כהן ואמו של סת' כהן, ואלכוהוליסטית לפרקים. בעבר היא הייתה מנהלת הכספים הראשית של חברת המקרקעין של אביה כיילב לאחר שמת.
בנג'מין מקנזי משחק את דמותו של ריאן אטווד, עבריין מצ'ינו, קליפורניה, שהובא למשפחת כהן בניופורט לאחר שניסה לגנוב מכונית עם אחיו, טריי, כדי להשתקם ולזכות בחיים טובים יותר.
אדם ברודי משחק את דמותו של סת' כהן, בנם של סנדי וקירסטן. סת' הוא חנון סטריאוטיפי ושנון ובנוסף מאוהב בסאמר רוברטס שבעצם "מלכת הכתה" שלא שמה עליו.
מישה ברטון שיחקה את מריסה קופר (עונות 1–3), נערה מקומית שבתחילת הסדרה נבנתה כסטריאוטיפ של "מלכת הכיתה" אך בהמשך התגלה שסבלה מהרבה בעיות בחייה שנראו לכאורה מושלמים (אלכוהוליזם, משפחה בעייתית ובעיות זוגיות).
רייצ'ל בילסון משחקת את דמותה של סאמר רוברטס, העקשנית והמקובלת ביותר בין ארבעת הנערים הראשיים, מושא אהבה לסת' והחברה הטובה ביותר של מריסה ובעונה הרביעית של טיילור.
אוטום ריסר משחקת את דמותה של טיילור טונסנד, אשר בעונה השלישית הייתה אויבת של החבורה ובסוף העונה ובעונה הרביעית נהייתה חלק מהחבורה ותפסה את מקומה של מריסה (מישה ברטון) לאחר שנהרגה. אין לה קשר טוב עם אמה. היא הייתה בת יחידה ולא נפגשת הרבה עם אביה, טיילור פטפטנית ולעיתים עוקבת אחר אנשים.
מלינדה קלארק משחקת את דמותה של ג'ולי קופר (לשעבר ג'ולי קופר-ניקול), אמם של מריסה וקייטלין. הייתה נשואה למתכנן הפיננסי, ג'ימי קופר, בתחילת הסדרה, וכשגילתה שהוא גנב כמות רבה של כסף מלקוחותיו היא התגרשה ממנו ולאחר מכן התחתנה עם כיילב ניקול, מקים ניופורט.
אלן דייל שיחק את כיילב ניקול (עונות 1–2), אביהן המיליונר של קירסטן והיילי. לאחר שהוא התחתן עם ג'ולי קופר, הוא חווה התקף לב ומת, והשאיר למשפחתו רק חובות.
טייט דונובן שיחק את ג'ימי קופר (עונות 1–2), אביהן של מריסה וקייטלין, ובעלה לשעבר של ג'ולי. בתחילת הסדרה הוא מעל בכספיהם של לקוחותיו ובשל כך התגרש מג'ולי, הוא עזב את ניופורט וחזר בעונה השלישית, אך עזב שוב מכיוון שהסתבך שוב בחובות.
כריס קארמק שיחק את לוק וורד (עונה 1), החבר לשעבר של מריסה. לוק עזב את הסדרה על מנת לחיות עם אביו אשר התגלה כהומוסקסואל, ועבר לפורטלנד.
וילה הולנד משחקת את דמותה של קייטלין קופר, בתם של ג'ולי וג'ימי קופר, אחות של מריסה.
המוזיקה

לסדרה יצאו שישה פסקולים:
Music from the OC: Mix 1
אוסף השירים הראשון אשר הכיל 12 רצועות, יצא ב-30 במרץ 2004.
Music from the OC: Mix 2
אוסף השירים השני אשר הכיל 16 רצועות (17 באוסטרליה), יצא ב-26 באוקטובר 2004.
Music from the OC: Mix 3 - Have a Very Merry Chrismukkah
אוסף שירי חג מולד אשר הכיל 9 רצועות, יצא ב-26 באוקטובר 2004.
Music from the OC: Mix 4
אוסף השירים הרביעי אשר הכיל 12 רצועות, יצא ב-5 באפריל 2005.
Music from the OC: Mix 5
אוסף השירים החמישי אשר הכיל 12 רצועות, יצא ב-8 בנובמבר 2005.
Music from the OC: Mix 6 - Covering Our Tracks
אוסף השירים השישי אשר הכיל 12 רצועות עם גרסאות כיסוי של אמנים אלמוניים לשירים מוכרים, יצא ב-5 בדצמבר 2006.
נתיבי אוויר אנטונוב

אנטונוב נתיבי אוויר או "חברת תעופה אנטונוב" (באוקראינית: Авіакомпанія "АНТОНОВ") היא חברת תעופה לטיסות מטען אוקראיני, המהווה חטיבה של חברת אנטונוב. היא מפעילה שירותי שכר בינלאומיים בשוק המטענים הגדולים. הבסיס העיקרי שלה הוא שדה התעופה הוסטומל ליד קייב. החברה החזיקה במטוס אנטונוב An 225 מריה, שהיה מטוס המטען התפעולי הגדול בעולם ויחיד במינו, אשר הושמד בפברואר 2022 על ידי הרוסים.
היסטוריה

חברת התעופה הוקמה והחלה לפעול בשנת 1989 בהסכם שיווק עם אייר פויל לשיווק מטוסי אנטונוב An-124 לטיסות מטען ברחבי העולם, הסכם שהסתיים ביוני 2006. באותו חודש הקימו אנטונוב וחברה גדולה נוספת בעסקי המטען האווירי העולמי המיוחד, וולגה-דנפר איירליינס (רוסיה), חברת מיזמים משותפת בשם רוסלן אינטרנשיונל - שבה לכל חברה יש אחזקה של 50%. ההפעלה המשותפת של ציי המטוסים האוקראיניים והרוסיים איפשרה להם לחלוק את הצי המסחרי המשולב An-124 של 17 מטוסים (שבעה מהם שייכים לאנטונוב) ואת אנטונוב An-225 היחיד בשירות ברחבי העולם - הגדול ביותר מבין מטוסי מטען בעולם.
בשנת 2017 אנטונוב פתחה משרד בבריטניה בשדה התעופה סטנדסטד, עם טיסה ראשונה בפברואר שבוצעה על ידי אנטונוב An-124 "רוסלן".
פעולות בולטות

העברת טורבינת מים במשקל של 88 טון למפעל ההידרואלקטרי טאשקומסקה מחרקוב לטשקנט;
שינוע כלי רכב הנדסיים אזרחיים להתמודדות עם השלכות רעידת האדמה בספיטאק, ארמניה בשנת 1988;
העברת כלי רכב ומערכות לפתרון משבר המפרץ הפרסי (דחפורי פינוי מוקשים, תחנות חשמל ניידות, מוקשים מיוחדים וסירות פינוי נפט, סיוע הומניטרי);
העברת גנרטור סימנס במשקל 135.2 טון מדיסלדורף, גרמניה, לדלהי, הודו, שהועבר על ידי An-124;
דלק גרעיני במכולות מיוחדות מהבאניה, עיראק, ליקטרינבורג, רוסיה, במסגרת תוכנית האו"ם לפירוק נשק מעיראק;
שינוע קטר במשקל 102 טון מלונדון, אונטריו, שבקנדה, לדבלין, אירלנד;
הטסת גנרטור במשקל 70 טון ללהור, פקיסטן, מדונקסטר, בריטניה, לצורכי תחנות כוח;
הטסת גנרטור של 140 טון מזאגרב, קרואטיה לסבו שבפיליפינים לצורך החלפת אחד משני גנרטורים שנפגעו בברק.
מחולל תחנות כוח של 187.6 טון משדה התעופה פרנקפורט-האן, גרמניה, לירוואן, ארמניה (נרשם בספר השיאים כשינוע המטען הבודד הכבד בעולם)
משאבת בטון בפוצמייסטר בגודל 95 טון משדה התעופה הרטספילד אטלנטה, ארצות הברית, ליפן כדי לסייע לתחנת הכוח הגרעינית Fukushima I
ב-20 ביולי 2015 הוטס שנאי חשמלי בנפח 76 טון משדה התעופה הבינלאומי של שניאנג טאוקסיאן, סין, לקראצ'י, פקיסטן, לפרויקט הכוח בפארק השמש קווייד-אזאם.
משלוח של שתי רכבות מקס ביגל TSB מגלב מינכן, גרמניה לצ'נגדו, סין.
שינוע מערכות כיפת ברזל, מנמל התעופה בן-גוריון לארצות הברית.
הערות שוליים

↑  "Directory: World Airlines". Flight International. 27 במרץ 2007. p. 76. {{cite news}}:  (עזרה)
↑  Flight International 27 March 2007
↑  "Company Profile". Volga-dnepr.com. 27 בדצמבר 2006. אורכב מ-המקור ב-15 בפברואר 2014. {{cite web}}:  (עזרה)
↑  a maximum take-off weight of over 600 tonnes and the plane with the widest wing-span, at 88.4 m (290 ft) http://www.guinnessworldrecords.com/records-5000/heaviest-item-airlifted/
↑  "UK office handles Antonov Airlines charter". aircargonews. 20 בפברואר 2017. נבדק ב-26 בפברואר 2017. {{cite news}}:  (עזרה)
↑  "Archived copy". אורכב מ-המקור ב-22 ביוני 2012. נבדק ב-25 ביוני 2012. {{cite web}}:  (עזרה);  (עזרה)
↑  http://www.flightglobal.com/articles/2009/08/17/331063/video-worlds-largest-aircraft-an-225-emerges-to-set-new-lift-record.html
↑  "Antonov's Giant: the An-124 Ruslan". www.aircraftinformation.info.
↑  "looking at Irish rail past and today". אורכב מ-המקור ב-20 במאי 2015. {{cite web}}:  (עזרה)
↑  "World's biggest plane to deliver 140-ton power generator to PHL | SciTech | GMA News Online". Gmanetwork.com. 12 בנובמבר 2013. נבדק ב-2020-05-02. {{cite web}}:  (עזרה)
↑  "Heaviest item airlifted".
↑  Pavey, Rob (31 במרץ 2011). "SRS pump will head to Japan | The Augusta Chronicle". Chronicle.augusta.com. {{cite web}}:  (עזרה)
↑  "Antonov flies maglev trains in a single flight". No. 01 July 2020. Global Cargo News. נבדק ב-1 ביולי 2020. {{cite news}}:  (עזרה)
אנטונוב An-22 "אנטאיוס"
אנטונוב An-74T
אנטונוב An-124-100 "רוסלן"
אנטונוב An-225 "מריה"
תיקנים

.
| תיקנים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
תת־מחלקה:: תיקאים
סדרה:: תיקנאים
שם מדעי
 Blattaria
תיקנים (שם מדעי: Blattaria; ביחיד: תיקן; גם: מַקָּק; בלשון הדיבור: ג'וּק) היא קבוצה  של חרקים בעלי גלגול חסר בסדרת התיקנאים, הכוללת כ-4,600 מינים אשר רובם מצויים באזור הטרופי. חלק מן המינים הסתגלו לסביבת האדם, ותפוצתם הפכה לכלל עולמית בצמוד לתפוצת האדם. הם נחשבים כמזיקים לאדם, בעיקר משום שהם מעבירים מחלות ופוגעים בצמחים. הם אוכלי כל. רגליהם בנויות מחמישה פרקים, מחושיהם ארוכים וגקריפי פיהם נושכות-לועסות. גופם לרוב שטוח, ובדרך כלל כנפי הנקבות מנוונות או חסרות. לתיקנים יכולת הישרדות גבוהה מאוד. הם מסוגלים לחיות בביוב, וכן שבוע בלי מזון. התיקנים לא השתנו גנטית (או כמו שנהוג לומר – לא התפתחו אבולוציונית) כבר 250 מיליון שנים.
הנקבות מייצרות תיק אשר לתוכו הן מטילות את הביצים (מכאן נגזר שם הסדרה). הן מטילות 14–16 ביצים בתיק ביצים, נושאות אותו עמן (בקצה הבטן) במשך כיומיים, ואז מניחות אותו בסביבת מזון. תיק הביצים הוא בצבע חום, והופך לכהה לאחר מספר ימים. אורכו כ-8 מ"מ, וגובהו כ-5 מ"מ. מן הביצים בוקעים הצעירים (נימפות), שהם בעלי מופע דומה לבוגר, רק קטן יותר וללא כנפיים, ולאחר מעבר של מספר שלבי התפתחות כנימפה הם הופכים לבוגרים. סך כל משך ההתפתחות של פרט מביצה לבוגר הוא כ-60 ימים. תוחלת החיים שלו היא כ-15 חודשים.
תכונות מיוחדות

לתיקן אברי חישה בקצה האחורי של גופו אשר מחוברים לסיבי עצב גדולים במיוחד ויחד מקנים לו "רפלקס בריחה" ייחודי. גירוי קל אשר נקלט באברי החישה הללו גורם להעברת המידע במהירות עצומה (גבוהה בהרבה ממהירות העברת מידע בסיב עצב אנושי) דרך סיבי העצב הגדולים אל שרירי התנועה, ללא מעבר במרכזי עיבוד המידע במוח התיקן, ולהפעלת תגובת בריחה אשר אינה מסתיימת עד שנקלטת ירידה משמעותית בתנאי התאורה[דרוש מקור], כלומר כשהתיקן חש שהוא במקום חשוך. אם מוסיפים על כך את מהירות הריצה הגבוהה של התיקן האמריקני - עד 5.4 קמ"ש (כ-50 מרחקי-גוף בשנייה, שווה ערך לאדם הרץ במהירות 330 קמ"ש), הרי שלאדם סיכוי נמוך להבחין בתיקן אמריקני שנמצא בסביבתו ואפילו נמוך יותר לתפוס אחד. ואכן, רוב התיקנים שבהם אנו נתקלים הם זקנים או פגועים בצורה כלשהי.
תכונות מיוחדות > עמידות מפני קרינה

תכונה אחרת שבזכותה התפרסם התיקן האמריקני היא עמידותו לקרינה רדיואקטיבית. טענה זו אומנם הוכחה כנכונה עבור מינים שונים של חרקים, אך דווקא עבור התיקנים היא התגלתה כשגויה - הללו עמידים רק מעט יותר מבני אדם לקרינה רדיואקטיבית.
תוצאות מחקרים שנערכו הראו שבני אדם ימותו לאחר חשיפה למנת קרינה של 4–10 גריי, ומקקים – ברמה של 70–100 גריי. עובדה זאת הופכת את המקק לעמיד פי 6–16 לקרינה מאשר אדם[דרוש מקור], אך הוא עדיין ימות הרבה לפני חרקים אחרים. מקור ההנחה השגויה, על פי העיתונאי ריצ'רד שוויד (Richard Schweid), הוא שלאחר הטלת פצצות האטום על הירושימה ועל נגסאקי נפוצו שמועות שמקקים שרדו בתנאים ששררו לאחריה. הנושא קיבל חיזוק משמעותי בסוף שנות ה-60 במהלך מסע תעמולה נגד מרוץ החימוש הגרעיני. אחת הכרזות המפורסמות ביותר הייתה: "אם תתרחש מלחמה גרעינית, לא האמריקאים או הרוסים או הסינים ינצחו... אלא המקקים".
תיקנים והאדם

פרק זה לוקה בחסר. אנא תרמו לוויקיפדיה ו.
בחלק מהתרבויות נתפס התיקן כמבהיל או מעביר מחלות.
ממחקרים רבים שנערכו בקרב עקרות בית התברר כי הפחד מתיקנים גובר על מרבית המזיקים אשר מצויים בבתים (למעט עכברים).
ישנן תרבויות שבהן תיקנים משמשים למאכל.